CELEX: 32013R0705
Language: hu
Date: 2013-07-23 00:00:00
Title: A Bizottság 705/2013/EU végrehajtási rendelete ( 2013. július 23. ) egyes áruk Kombinált Nómenklatúra szerinti besorolásáról

25.7.2013   
            
            
               HU
            
            
               Az Európai Unió Hivatalos Lapja
            
            
               L 200/4
            
         A BIZOTTSÁG 705/2013/EU VÉGREHAJTÁSI RENDELETE
   (2013. július 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 23-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 07.09.87, 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kézi készülék (ún. „kézibeszélő repülőgép utas részére”) legfeljebb 1 000 V feszültségig, körülbelül 16 × 4 × 2,5 cm mérettel, amely tartalmaz egy beépített mikrofont és hangszórót magában foglaló vezérlőegységet, amelynek elején és hátulján különböző nyomógombok, valamint egy képernyő, egy mágneses kártyaleolvasó és csatlakozóaljzat találhatók.
                  A készüléket arra tervezték, hogy a repülőgép utas üléseibe szerelve az alábbi funkciókat lássa el:
                  
                              —
                           
                           
                              különböző külső eszközök, mint például hang/videó berendezés, játékkonzol vagy más, fedélzeten lévő szolgáltatás kapcsoló és vezérlő berendezése,
                           
                        
                              —
                           
                           
                              a fedélzeti nyilvános hírközlési hálózaton keresztüli telefonhívás kezdeményezése hangfrekvenciás impulzusok hanghullámokká történő át- és visszaalakítása által,
                           
                        
                              —
                           
                           
                              adatok leolvasása mágneskártyáról.
                           
                        A készülék nem képes közvetlenül kapcsolódni hírközlő hálózathoz.
               
               
                  8537 10 99
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8537, a 8537 10 és a 8537 10 99 KN-kód szövegezése határozza meg.
                  A készülék nem képes közvetlenül kapcsolódni hírközlő hálózathoz, ezért távbeszélő-készülékként, illetve hang, képek vagy más adatok adására, továbbítására vagy vételére szolgáló más készülékként a 8517. vámtarifaszám alá történő besorolása kizárt.
                  A készülék egy összetett berendezés, amely a XVI. áruosztály különböző vámtarifaszámai alá besorolt berendezésekből áll. A XVI. áruosztályhoz tartozó megjegyzés 3. pontja értelmében, valamint a készülék objektív jellemzőiből következően, az elektronikus vezérlő funkciót ellátó alkotórész tekinthető a készülék fő funkcióját ellátónak, mivel a készülék főként külső eszközök kiválasztása és vezérlése céljából használatos. Következtetésképpen, kártyaleolvasóként a 8471. vámtarifaszám alá, vagy mikrofonként és hangszóróként a 8518. vámtarifaszám alá történő besorolása kizárt.
                  Ezért az árucikket a 8537 10 99 KN-kód alá kell besorolni, mint más kapcsolótábla, -panel, -tartó (konzol), -asztal, -doboz és más foglalat elektromos vezérlésére legfeljebb 1 000 V feszültségig.